ભોપાલ: મધ્ય પ્રદેશના શહડોલ જિલ્લામાં ઓગસ્ટ મહિનામાં ૩૬ નવજાત શિશુઓનાં સરકારી હોસ્પિટલના સ્પેશિયલ ન્યુબોર્ન કેર યુનિટ (એસએનસીયુ)માં મોત થયાં હતાં. એસએનસીયુના ઈન્ચાર્જ ડો. વી.ડી. સોનવાનીએ જણાવ્યું હતું કે ઓગસ્ટ મહિનામાં એસએનસીયુમાં કુલ ૧૯૦ બાળકોને દાખલ કરવામાં આવ્યાં હતાં, જેમાંથી ૩૬ બાળકોનાં મોત થયાં હતાં, જે બાળકોનાં મોત થયાં હતાં તેઓ ઓછું વજન ધરાવતાં અને અવિકસિત તેમજ બીમાર હતાં.